钦定古今图书集成/明伦汇编/闺媛典/第049卷 > 蔡九娘
## 钦定古今图书集成/明伦汇编/闺媛典/第049卷 > 蔡九娘

按《广东通志》：蔡九娘，千户蔡克宪女。有姿色，解书义，
多勇略。年十一丧父，择配，越三十不嫁。元末寇乱，统
父兵保障乡里。未几，陈子瑚陷乾宁，九娘因守不下，
日久力竭，泣谢乡人曰：“贼帅得城不守，而来为我也。
我死则祸息矣。”间投入补锦岩避焉。子瑚怒，以草塞
岩口，纵火薰之，竟死岩中。